google/wiki40b huggingface dataset:
Ivan Michalec

Životopis

Po ukončení štúdií pracoval na Ministerstve výstavby a techniky SSR. Predseda Zväzu architektov, člen komisie EHS v Ženeve. Autor projektov budov a územných plánov, publikácií a článkov. Inicioval vytvorenie strediska URBION v Banskej Bystrici. Vedúci odboru územného plánovania na SKNV v Banskej Bystrici (1976-1990).
Slovesné podstatné meno

Slovesné podstatné meno alebo substantívum verbále alebo verbálne substantívum (lat. substantivum verbale) je istý tvar slova, ktorý je prechodom medzi slovesom a podstatným menom (v slovenčine sa tento tvar končí na -ie). V gramatike sa zaraďuje buď ako podstatné meno alebo ako sloveso. Na Slovensku prevažuje zaradenie ako sloveso, má sa teda obyčajne za to, že ide o neurčitý slovesný tvar, ktorý ale má nielen isté kategórie slovesa, ale aj isté kategórie mena, a že teda ide o periférnu zložku slovesnej paradigmy (podobne ako minulý čas, rozkazovací spôsob a pod.) a nie o podstatné meno. 
V slovenčine sa slovesné podstatné meno tvorí pridaním -ie ku kmeňu trpného príčastia slovesa (príklady: hriatie, zohrievanie, šírenie, otvorenie, otváranie). Pri zvratných slovesách sa zároveň v spisovnej slovenčine vynechá sa/si; ponechá sa len vtedy, ak je potrebné rozlíšiť tvary zvratného a nezvratného slovesa (napr. učenie a učenie sa). 
V slovníkoch sa slovesné podstatné mená (tak ako ostatné časti slovesnej paradigmy) uvádzajú ako samostatné heslá len vtedy, ak slovesné podstatné meno má nejaký špecifický význam odlišný od významu slovesa, z ktorého je utvorený.
Arcadia in Brenta

Arcadia in Brenta je opera z 18. storočia. Hudbu k nej zložil Baldassare Galuppi, zvaný Baranello, autorom textu je Carlo Goldoni.
Na území Slovenska bol text opery po prvýkrát vydaný v Presburgu (Bratislave) u J. M. Landerera v roku 1759, s venovaním pre obyvateľov mesta. Pre podobné vydania bolo charakteristické, že dej opery, postavy, autor hudby či textu sa nemenili, menila sa len informácia na titulnom liste o mieste (divadle), v ktorom sa dané dielo malo hrať, a meste/krajine.
Text titulného listu "bratislavského vydania" je: Arcadia in Brenta: Opera Bernesca in Musica. Da rappresentarsi nel teatro del sisgrom nella prima vera dell anno 1759 nella città di Presburgo dedicata all´illustrissimi ed´eccellentissimi covalieri della città di Presburgo.
Jeden exemplár "bratislavského vydania" sa nachádza v Univerzitnej knižnici v Bratislave.
Ráma

Ráma (-sanskritský kmeň) alebo Rámah (-sanskritský nominatív) alebo Rám (-hindská výslovnosť) bol kráľ podľa legiend fyzicky prítomný na tomto svete, ktorého existenciu opisuje jeden z najstarších indických eposov.
Epos Rámájana popisuje príbeh Rámu, ktorému zlý démon uniesol družku Sítu. Ráma je tak jednou z najpopulárnejších osôb višnuizmu a považuje sa za jedného z desiatich avatárov Boha Višnu. Jeho snaha oslobodiť Situ vyvrcholí do veľmi ťažkého, ale spravodlivého boja. Pomáha mu Hanumán a Ráma a Síta zároveň predstavujú jeden z najstarších príbehov lásky dvoch ľudí. Ráma sa často zobrazuje s lukom a v indickom náboženstve je mu venovaných niekoľko festivalov.
Dossenheim-Kochersberg

Poloha

Obec má rozlohu 1,79 km². Najvyšší bod je položený 194 m n. m. a najnižší bod 161 m n. m.

Obyvateľstvo

Počet obyvateľov obce je 240 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eoux

Poloha

Obec má rozlohu 9,17 km². Najvyšší bod je položený 374 m n. m. a najnižší bod 272 m n. m.

Obyvateľstvo

Počet obyvateľov obce je 116 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Brunels

Poloha

Obec má rozlohu 11,97 km². Najvyšší bod je položený 631 m n. m. a najnižší bod 349 m n. m.

Obyvateľstvo

Počet obyvateľov obce je 227 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vitry-Laché

Poloha

Obec má rozlohu 20,83 km². Najvyšší bod je položený 311 m n. m. a najnižší bod 249 m n. m.

Obyvateľstvo

Počet obyvateľov obce je 104 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Paraguajské národné futsalové družstvo žien

Vrcholné podujatia

Paraguajské družstvo sa predstavilo na 3 turnajoch juhoamerických majstrovstiev, prvýkrát v roku 2005. Na turnaji konanom v Brazílii bodovalo iba v jednom zápase, keď remizovalo s Argentínou a obsadilo konečné posledné miesto. O 6 rokov neskôr, v roku 2011 vo Venezuele, dosiahlo svoj najväčší úspech. Po dvoch tesných víťazstvách v základnej skupine postúpilo do semifinále. V ňom síce prehralo s Argentínou, ale v zápase o 3. miesto s domácou Venezuelou po predĺžení zvíťazilo a vybojovalo si bronzovú medailu. Na turnaji v roku 2015 zvíťazilo jedine v zápase o 5. miesto, proti Peru, ale až po penaltách.
Na prvom ženskom turnaji Juhoamerických hier v roku 2018 dokázalo získať striebornú medailu.
Osse (Doubs)

Poloha

Obec má rozlohu 8,21 km². Najvyšší bod je položený 565 m n. m. a najnižší bod 392 m n. m.

Obyvateľstvo

Počet obyvateľov obce je 331 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Benkovo

Benkovo je dolina v severnej časti Kráľovohoľských Tatier. Ústi do Čiernovážskej doliny z juhu. Preteká ňou Benkovský potok, prechádza ňou asfaltová cesta a nie je turisticky sprístupnená.
Sales (Haute-Savoie)

Poloha

Obec má rozlohu 9,21 km². Najvyšší bod je položený 426 m n. m. a najnižší bod 310 m n. m.

Obyvateľstvo

Počet obyvateľov obce je 1 680 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Épouville

Poloha

Obec má rozlohu 5,59 km². Najvyšší bod je položený 98 m n. m. a najnižší bod 17 m n. m.

Obyvateľstvo

Počet obyvateľov obce je 2 800 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montsérié

Poloha

Obec má rozlohu 2,25 km². Najvyšší bod je položený 762 m n. m. a najnižší bod 502 m n. m.

Obyvateľstvo

Počet obyvateľov obce je 48 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gymnázium Milana Rastislava Štefánika

Súčasnosť

V aktuálnom školskom roku študuje na škole približne 600 žiakov v 22 triedach.
Škola má celkovo k dispozícii 33 učební na teoretickú výučbu, pričom 22 učební predstavujú kmeňové triedy. 8 učební je určených na odborné vyučovanie predmetov, z toho 2 učebne výpočtovej techniky vybavené dataprojektormi a žiackymi, ako aj učiteľskými počítačmi, 1 učebňa je určená na predmety výchovného charakteru, 5 jazykových učební a 4 laboratóriá pre vyučovanie fyziky, chémie a biológie.
V oblasti ďalšieho vzdelávania pedagógov i žiakov a zároveň v oblasti certifikácie vzdelávania škola úzko spolupracuje s Francúzskym inštitútom v Bratislave , Francúzskou alianciou  a Štátnou jazykovou školou v Košiciach, pri SPŠ Strojníckej  na Komenského 2.
V súčasnosti prebieha na škole projekt kompletnej rekonštrukcie školy z Regionálneho operačného programu.
Veľká dolina (prítok Čierneho Hrona)

Prameň

Potok pramení vo Veporských vrchoch, v podcelku Balocké vrchy, na južnom svahu Havašky (892,6 m n. m.), v nadmorskej výške približne 870 m n. m.

Opis toku

V pramennej oblasti tečie smerom na severovýchod, sprava priberá krátky prítok prameniaci západne od kóty 971 m, prechodne sa stáča na sever a na severovýchodnom svahu Havašky sa prudko stáča na východ, pričom preteká rovnomennou dolinou. Z pravej strany ďalej priberá prítok prameniaci severovýchodne od kóty 971 m, stáča sa na severovýchod a zľava postupne priberá viaceré prítoky: z južného svahu Zemanovej (866 m n. m.), z východného svahu Zemanovej, prítok z južného svahu Poľany (946,8 m n. m.), dva prítoky z juhovýchodného svahu Poľany a tiež prítok z východného svahu Poľany. Na dolnom toku vteká do intravilánu obce Čierny Balog, preteká miestnou časťou Medveďov, kde najprv zľava priberá krátky prítok vznikajúci východne od vrchu Poľana. Následne sa na krátkom úseku stáča východným smerom, sprava priberá Jandľovský potok, oblúkom sa stáča na sever a tečie miestnou časťou Krám, kde sa v nadmorskej výške cca 530 m n. m. vlieva do Čierneho Hrona.
Attila Kaszás

Život

Narodil sa v Šali (Žihárec) v roku 1960 a svoje detstvo prežil vo Vlčanoch a v Komárne. Študoval na gymnáziu Hansa Selyeho v Komárne a od roku 1979 na dramatickom oddelení vysokej školy divadelného umenia v Budapešti. Absolvoval v 1983. Od 1984 do 1999 bol členom divadla drámy a komédie, neskôr bol voľný herec. Pôsobil v oblastných divadlách v Győri, Kecskeméte a Szegede. V roku 1990 dostal prestížne herecké ocenenie Mari Jászaiovej. Od roku 2003 bol hercom Národného divadla v Budapešti.
Portugalská India

Portugalská India (po portugalsky Estado da Índia, teda „Štát India“) bola portugalskou kolóniou na západnom pobreží indického subkontinentu. Kolónia sa skladala z troch spolu nesúvisiacich malých dŕžav Goa, Damão (po portugalsky, inak Daman) a Diu; z ďalších ku kolónii patriacich území na indickom subkontinente možno spomenúť najmä Dádra a Nagar Havelí.
Hlavným mestom kolónie bola Velha Goa (spočiatku len Goa), neskôr Nova Goa, odkiaľ boli čiastočne spravované aj ďalšie portugalské kolónie na východnom pobreží Afriky (Sofala, Mozambik), v Perzskom zálive (o. i. Maskat, Hormuz) a v Zadnej Indii (o. i. Malaka). Význam kolónie zdôrazňovala skutočnosťou, že guvernér Goi niesol čiastočne aj titul miestokráľa, ktorým bol menovaný portugalským panovníkom a tomuto priamo podriadený; hlavné mesto sa potom tešilo obdobným výsadám ako Lisabon. Kolónia zanikla roku 1961 obsadením územia indickou armádou.
Montchauvet (Yvelines)

Poloha

Obec má rozlohu 7,98 km². Najvyšší bod je položený 131 m n. m. a najnižší bod 62 m n. m.

Obyvateľstvo

Počet obyvateľov obce je 295 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vrása

Vrása je vlnovité, periodicky sa opakujúce prehnutie vrstiev zemskej kôry, alebo iných štruktúrnych plôch. Vzniká skracovaním priestoru pôvodne horizontálne uložených vrstiev pri tangenciálnych poruchách zemskej kôry vyvolaných bočným tlakom. Každá vrása je všeobecne zložená z časti vyklenutej nahor (antiklinála), z časti prehnutej nadol (synklinála) a z ramien spájajúcich vrcholy antiklinál a synklinál.

Iné druhy vrás

Špecifickými prípadmi vrás sú takzvané glacitektonické vrásy, ktoré vznikajú pred čelom postupujúceho ľadovca v jeho plastickom podloží. Tieto však nevznikajú tektonickými silami a preto napriek svojej podobnosti nie sú považované za klasické vrásy. Vrásam podobné sú aj iné štruktúry, často sedimentárneho charakteru, ako sú čeriny alebo expulzné štruktúry vznikajúce po úniku vody z horizontu do nadložia. Vrásové štruktúry vznikajú aj pri hydratácii, alebo dehydratácii niektorých evaporitov, alebo pri pozdĺžnom úniku vody zo sedimentu, kedy môže zmršťovaním dehydratovanej vrstvy vzniknúť takzvané konvolútne zvrstvenie pripomínajúce nepravidelné vrásy.
Zuzana Mauréry

Rané roky

Pochádza z muzikálnej rodiny. Jej otec Pavol Mauréry bol dlhoročným sólistom opery Slovenského národného divadla (SND), jej matka Darina Markovičová sopranistkou spevoherného súboru niekdajšej Novej scény (NS). Narodila sa krátko po vojenskom zásahu armád Varšavskej zmluvy v Československu ako ich jediné dieťa, vyrastala preto v rámci normalizácie. V generačnej štúdii reportérky denníka SME, Iris Kopcsayovej, svoje rané roky dokumentovala čoby štyridsaťročná nasledovne: 
„Keď v roku 1968 prišli Rusi, moji rodičia bývali nad kaviarňou Štefánka. Mama mi spomínala ako tie tanky sledovala spoza okna, bola so mnou v ôsmom mesiaci tehotenstva [...]. Mala som pocit, že žijeme v takej čudnej konzerve, ale neriešila som to. Myslela som si, že tak to skrátka na svete je. Jedni žijú tam a my tu, a to sa už nikdy nezmení [...]. Z udalostí v tom období som najviac zaregistrovala príchod Gorbačova, lebo sa zdalo, že by sa niečo mohlo konečne pohnúť. Nemám odpor k ničomu z toho obdobia. Obrazne povedané, keď neviete ako chutí banán, tak po ňom ani netúžite. Mala som detstvo dosť nabité krúžkami a nepociťovala som nijaké vážne obmedzenia.“
Vďaka profesnému zázemiu oboch rodičov dospievala zaopatrená. Podľa jej vlastných slov nepatrili „medzi tuzexových vyvolencov, ale divadelné zájazdy rodičov nás [celú rodinu] vždy vyfešákovali [...]. Chodili často na Západ, takže ja som bola vymódená celkovo dosť západne. Takzvané zipsové nohavice som mala prvá na škole.“ Popri základnej škole s vyučovacím jazykom nemeckým navštevovala tanečnú i hodiny klavíra. Muzikál ju svojou formou čoskoro fascinoval, samotný spev už pomenej. „Detstvo som prežila zatvorená v zadnej izbe, keď moji rodičia skúšali, čo bolo vlastne neustále, a túžila som sa stať letuškou, študovať jazyky. K nemčine som si preto pridala angličtinu“, uviedla neskôr v inom rozhovore; pre český Deník. Na popud rodičov však jej ďalšie kroky smerovali na neďaleké matematicko-fyzikálne Gymnázium Jura Hronca v Bratislave so zameraním na informatiku.
Rímac

Rímac je rieka na západe Peru, ktorá je najdôležitejším zdrojom pitnej vody pre oblasti Limy a Callaa.
Rieka s dĺžkou 160 km patrí do povodia Tichého oceánu. Pramení vo vrchovine v provincii Huarochirí v regióne Lima. Ústi v Callae, v blízkosti medzinárodného letiska Jorge Cháveza.
Meno Rímac pochádza zo slova rimaq, ktoré v kečuánčine znamená „hovoriť“. Rieka sa preto zvykne nazývať aj El Río Hablador („Hovoriaca rieka“).
EEPROM

EEPROM (Electrically Erasable Programmable Read-Only Memory) je elektricky mazateľná pamäť ROM.
Princíp činnosti je podobný ako u EPROM – pamäťovým prvkom je izolované (plávajúce) hradlo do ktorého sú nainjekované nosiče náboja cez izolačnú oxidovú vrstvu, oxid je tu však tenší a prenos náboja je šetrnejší a je možný v oboch smeroch. Napätia potrebné pre tento jav sú väčšinou generované obvodmi integrovanými na čipe s pamäťou a navonok je pamäť programovaná pri bežnom napájacom napätí. Programovanie i mazanie trvá niekoľko milisekúnd, čítacie doby sú podobné ako u EPROM (cca 100ns). EEPROM znesú typicky 1E4 až 1E5 prepisov (mazacích a programovacích cyklov) a doba uchovania údajov býva pri bežných teplotách (t. j. do 80 °C) zaručovaná na 10 – 20 rokov.
EEPROM predstavuje najjednoduchšie riešenie permanentnej pamäte ROM s možnosťou príležitostných zmien. Možno do nej zapisovať činnosťou programu mikropočítača. Zápis vyžaduje čas rádovo milisekundy, kým čítanie rádovo nanosekundy, preto sa nemôže použiť ako pamäte RWM. Bývajú vyrobené technológiou CMOS.
Lítla Dímun

Lítla Dímun (dán.: Lille Dimon) je najmenší a jediný neobývaný Faerský ostrov. Má rozlohu 0,82 km².

Geografia

Nachádza sa medzi ostrovmi Stóra Dímun 5 km severne a Suðuroy 11 km západne od ostrova. Ostrov je možno vidieť z ostrova Suðuroy z obcí Hvalba a Sandvík. Ostrov má len jeden vrch s menom Rávan, ktorý je 414 m vysoký. Ostrov je obývaný len ovcami a vtákmi.
Požežský potok

Prameň

Pramení v pohorí Žiar, v podcelku Horeňovo, na severovýchodnom svahu Vysokého vrchu (829,3 m n. m.) v nadmorskej výške približne 680 m n. m.
Dagmar Bučanová

Balada v čipke (1981)

Dagmar Bučanová je režisérkou i animátorkou v jednej osobe a priniesla do slovenskej animovanej tvorby nové výrazové možnosti, nový výtvarný prvok, ktorej základ tvorí figurálna tvorba paličkovanej čipky umelkyne Eleny Holéczyovej.
Námet a vnútorné proporcie príbehu tohto filmu sa inšpirujú, či presnejšie prísne držia výtvarných postupov miniatúrnej čipky, či dokumentárno-dekoratívnej tvorby Eleny Holéczyovej.
Na výstavách úžitkového umenia sa Dagmar Bučanová stretla s novým poňatím paličkovej čipky. Autorkou bola pani Elena Holéczyová. Priniesla nový trend - používala vo svojich prácach a svojich kompozíciách figurálne prírodné prvky. Celkove to riešila ako obrazy - niekedy v malej, niekedy v monumentálnej veľkosti. Vďaka silnému dramatickému náboju v jej dielach sa v Bučanovej zrodila myšlienka dať týmto postavám určitý príbeh a súčasne aj pohyb. Rozhodla sa pre baladu, ale jej nápady nenachádzali odozvu. Po čase dostávali reálnejšiu podobu a o pomoc požiadala Martina Hollého, synovca pani Holéczyovej, či by jej nesprostredkoval stretnutie s ňou. A tak sa dohodli na spolupráci, a ako šťastný sa ukázal aj nápad osobne prezentovať výtvarníčku na úvod filmu ako autorku príbehu lásky šuhaja a dievčiny metódou takzvaného vzdušného obrazu rozfázovania, čiže okienko po okienku - pohyb dvoch vtákov ako miniatúrne ornamentálne dielka, ktoré vzlietajú z otvorených dlaní ich tvorkyne do imaginárneho časo-priestoru. Ako symbol, či estetický náznak spätosti každej generácie s kultúrou svojich predkov.
Baladický príbeh prostej ľudskej lásky, ktorá sa ocitá v totalitnej situácii vojny si autorka filmu postupne prispôsobovala výtvarným možnostiam čipky. Úvodný obraz stromu a pod ním šuhaj s dievčinou boli realizované v ozajstnej paličkovej čipke. Ostatné kresby, ktoré boli vo filme použité, boli kreslené perokresbou v čiernej a bielej linke na priesvitnom ultrafáne. Ako podklad poslúžili reprodukcie z kníh, ktoré vyšli o umelkyni Elene Holéczyovej. Z týchto obrazov čerpala niektoré kresby ako podklady na pozadie, postavičky, vtáčikov a podobne. Kresby realizovala spolu s Ludou Pavolovou, kameramankou bola Henrieta Peťovská. Hudbu, ktorá dotvárala akúsi atmosféru celej balady zložil Štepán Koníček, dirigent pražského symfonického orchestra.
Film mal na prehliadke filmov Arsfilm v Kroměříži značný úspech. Holéczyová získala cenu za výtvarné návrhy.
High-definition television

High-definition television (HDTV) je formát vysielania televízneho signálu s výrazne vyšším rozlíšením, ako umožňujú tradičné formáty PAL, SECAM a NTSC. Vysiela sa digitálne, môže sa použiť ako jeden z formátov digitálnej televízie DVB. V súčasnosti je formát definovaný pre rozlíšenie 1080 prekladaných alebo neprekladaných (progresívnych) riadkov, prípadne 720 neprekladaných riadkov. Pomer strán je 16:9.
Aidan Gillen

Životopis

Hereckú kariéru začal ako teenager vo veku 16 rokov, keď hral v Sne noci svätojánskej. V roku 1985 získal prvú filmovú rolu v írskom krátkom filme The Drip, ešte pod rodným menom Aidan Murphy. V roku 1996 hral hlavnú úlohu v IRA – dráme Some Mother’s Son Terryho Georgea. Známym vo Veľkej Británii sa stal v roku 1999 ako Stuart Alan Jones v televíznom seriáli Queer as Folk, za čo bol nominovaný na cenu BAFTA. Účinkoval aj v hollywoodskom filme Shanghai Knights s Jackie Chanom v hlavnej úlohe.
V rokoch 2003 – 2004 hral v divadle – 63 predstavení na Broadwayi v úlohe Micka v Domovníkovi Harolda Pintera, za čo bol dvakrát nominovaný na Tony, a v roku 2007 v londýnskom West Ende v Glengarry Glen Ross Davida Mameta. V rokoch 2004 až 2008 hral v 35 epizódach amerického seriálu Wire. Od roku 2011 spodobňuje postavu Petyra "Malíčka" Baelisha v seriáli z produkcie HBO Game of Thrones.
Polskie Koleje Państwowe

Polskie Koleje Państwowe Spółka Akcyjna (skr. PKP (S.A.), doslova Poľské štátne železnice, akciová spoločnosť) je dominantná spoločnosť v skupine Grupa PKP. PKP SA má 100% kontrolu vo všetkých spoločnostiach Grupy PKP.
Le Luc (obec)

Poloha

Obec má rozlohu 44,16 km². Najvyšší bod je položený 400 m n. m. a najnižší bod 79 m n. m.

Obyvateľstvo

Počet obyvateľov obce je 9 532 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vrškámen

Popis oblasti

Ide o jedno z najmenších chránených území v Česku s rozlohou iba 863 štvorcových metrov. Kameň vznikol dlhodobou eróziou horninového podložia, má rozmery 350 x 550 cm a výšku 320 cm. Je označovaný za najväčší kývavec Sedlčanska či celého Česka, aj keď toto označenie je trošku problematické.
Škoda T 11

Konštrukcia

V prvej polovici 60. rokov 20. storočia vznikol prvý pokus o unifikáciu cestných vozidiel MHD. Karosa Vysoké Mýto pracovala na autobuse SM 11, ktorý sa stal základom aj pre trolejbus T 11. V rámci tejto unifikácie boli dané jasné úlohy – karosérie a podvozky pre autobusy i trolejbusy sa budú vyrábať vo Vysokom Mýte, elektrická výzbroj bude pre trolejbusy Škoda do áut montovaná v závode v Ostrove nad Ohří.
Trolejbus T 11 je teda dvojnápravový trolejbus so samonosnou karosériou. Tá je zostavená z panelov a je priskrutkovaná k priehradovému roštu. Bočné steny vozňovej skrine pokrýva oceľový plech, strechu plech hliníkový. V pravej bočnici sa nachádzali troje skladacie dvere (predné trojkrídlové, stredné a zadné štvorkrídlové).
Elektrická výzbroj sa od predchodcu (trolejbusu Škoda 9Tr) prakticky nelíšila. Vozne poháňal jeden sériový štvorpólový motor. Trolejbusy boli vybavené tromi štandardnými brzdami – prevádzkové pneumatickou, elektrodynamickou odporovou a brzdou parkovacou.
Podľa funkčného vzoru a prvom prototype bola vyrobená iba malá (šesťkusová) overovacia séria. Dôvodom bol obrovský rozmach autobusovej dopravy a s tým súvisiaci nezáujem o prevádzkovanie drahšej dopravy trolejbusovej. Po ekonomickej analýze bol v roku 1970 projekt trolejbusu T 11 zrušený.

Prototypy

Prvým vyrobeným vozidlom T 11 sa v roku 1964 stal funkčný vzor, ktorý slúžil výrobcovi na testovanie. Až do roku 1975, kedy bol vyradený a zošrotovaný, ho bolo občas možné stretnúť na trati medzi výrobným závodom v Ostrove a Jáchymovom. Tento voz sa od ostatných vyrobených trolejbusov tohto typu vzhľadovo aj technicky čiastočne odlišoval (mal napr. inú čelnú masku a bol o trošku dlhší).
Prvý prototyp bol vyrobený v roku 1965. Po rôznych skúškach bol v roku 1966 zaradený v Plzni do pravidelnej osobnej prevádzky. Pod evidenčným číslom 214 tu jazdil do roku 1978, kedy bol vyradený a neskôr zošrotovaný.
Chaulieu

Poloha

Obec má rozlohu 10,64 km². Najvyšší bod je položený 366 m n. m. a najnižší bod 243 m n. m.

Obyvateľstvo

Počet obyvateľov obce je 290 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ibisovec hnedý

Výskyt a stav na Slovensku

Ibisovec hnedý sa na Slovensku nepravidelne objavuje ako migrant. Najčastejšie na východnom Slovensku  a do 100 m n. m., no bol pozozorovaný aj v iných častiach Slovenska, aj v hornatejších oblastiach, napríklad na priehrade Liptovská Mara aj na západnej časti nášho územia.
Ekosozologický status v roku 1995 Im - nezaradený migrant, resp. nehniezdič. Ekosozologický status v rokoch 1998,2001 a v roku 2014 žiadny. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia D - ustupujúci druh.

Ochrana

Je zákonom chránený, spoločenská hodnota je 3220 € (Vyhláška MŽP č. 579/2008 Z.z.).
Hymont

Poloha

Obec má rozlohu 4,17 km². Najvyšší bod je položený 353 m n. m. a najnižší bod 270 m n. m.

Obyvateľstvo

Počet obyvateľov obce je 485 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
OpenSSH

OpenSSH (OpenBSD Secure Shell) je súbor programov, ktoré umožňujú šifrovanú komunikáciu po sieti pomocou SSH protokolu. OpenSSH zašifruje celú komunikáciu (vrátane hesiel), čím efektívne zamedzí odpočúvaniu, presmerovaniu komunikácie a ďalším útokom. Navyše OpenSSH poskytuje bezpečný tunel a niekoľko metód pre autentifikáciu.

História

Sadu nástrojov OpenSSH vytvorili vývojári operačného systému OpenBSD. Softvér bol vyvinutý v krajinách, ktoré umožňujú export šifrovania a umožňujú jeho voľné použitie a opätovné použitie kýmkoľvek podľa licencie BSD. Nástroje OpenSSH vyvíjajú dva tímy. Jedený tím vyvíja verziu čisto pre operačný systém OpenBSD, pričom sa zameriava sa na vytváranie zdrojového kódu, ktorý bude čo najčistejší, najjednoduchší a najbezpečnejší. Je to preto, že kód v ktorom sa nenachádzajú časti pridané kvôli prenositeľnosti sa jednoduchšie spravuje a kontroluje. Druhý tím za pomoci čistého kódu vytvára prenositeľnú verziu, ktorú je možné spustiť na rôznych operačných systémoch – ide o tzv. -p vydanie, napr. "OpenSSH 5.5p1".
Courtisols

Poloha

Obec má rozlohu 65,62 km². Najvyšší bod je položený 204 m n. m. a najnižší bod 105 m n. m.

Obyvateľstvo

Počet obyvateľov obce je 2 562 (2009).
Nasledujúci graf zobrazuje vývoj počtu obyvateľov v obci.
Zdroje: INSEE